კონსოლის თამაში
კონსოლის თამაში (ინგლ. console game) — ინტერაქტიული მულტიმედიური გართობის ფორმა, რომელიც შედგება მანიპულირებადი გამოსახულებისაგან, რომლის გენერირება ხდება ვიდეო თამაშების კონსოლის საშუალებით სტანდარტულ ტელევიზორზე ან სხვადასხვა აუდიო-ვიდეო სისტემასთან დაკავშირებით. თვით თამაში იმართება კონსოლზე მიერთებული პორტატიული მოწყობილობის, კონტროლერის მეშვეობით. როგორც წესი, კონტროლერი შედგება რიგი ღილაკებისა და ანალოგური ჩხირებისგან. კონსოლის თამაშები ძირითადად იწერება ოპტიკურ დისკზე, სათამაშო კარტრიჯზე და გამოყოფილი კონსოლის შიდა მეხსიერებაში. იგი აგრეთვე ვრცელდება ციფრული დისტრიბუციის საშუალებით.